Satélites d'Uranu

Uranu, el séptimu planeta del sistema solar, tien 27 satélites conocidos y con nomes definitivos. Mentantu que la mayoría de los cuerpos celestes del nuesu sistema solar reciben nomes de la mitoloxía grecorromana, les llunes uranianes reciben los de so de diversos personaxes de les obres lliteraries de William Shakespeare y Alexander Pope. William Herschel descubrió les dos primeres, Titania y Oberón, en 1787; lleven el nome de la reina y el rei de les fades de la obra shakesperiana A midsummer's night dream (El sueñu d'una nueche braniega). Otres dos llunes de forma esférica foron descubiertas en 1851 por William Lassell. Los sos nomes, como los dos anteriores, foron decidíos por Herschel, a pitición de Lassell, en 1852. Esti decidió nomalas Ariel, como la sílfide del poema The rape of the lock (El rizu robáu), d'Alexander Pope, y un personaxe de The tempest (La tempestá) de William Shakespeare; y Umbriel, como otru personaxe d'El rizu robáu. La cabera de les llunes clásiques (les que foron descubiertes primero de la era espacial) foi descubierta en 1948 por Gerard Kuiper, y recibió'l so nome, Miranda, d'otru personaxe de La tempestá. El viaxe de la sonda espacial Voyager 2 y l'ayuda de modernos telescopios permitieron atopar los otros ventidós satélites uranianos.


En 1986 la sonda Voyager 2 descubrió otros diez satélites, con un diámetro que varia (menos el de Puck, que tien 160 km) ente los 40 y 80 km de diámetru. Son, n'orde alfabéticu, Belinda, Bianca, Cordelia, Creseida, Desdémona, Julieta, Ofelia, Porcia, Puck y Rosalina. Cordelia y Ofelia son satélites pastor de los bordes interior y esterior del anillu épsilon, el más esternu d'Uranu. Los otros ocho tienen órbites circulares ente los anillos y Miranda, que ye la más interior de les llunes clásiques; Puck ye'l más cercanu a ella. Los satélites restantes foron descubiertos na década de 1990 gracies al telescopiu espacial Hubble.


Les llunes d'Uranu divídense en trés grupos: cinco llunes grandes, yá nomaes; trece llunes interiores; y nueve llunes de forma irregular. Les llunes interiores son pequeños cuerpos oscuros que comparten colos anillos del planeta les sos propiedaes y el so orixe. Les llunes grandes son lo bastante grandes pa tener algamao el so equilibriu hidrostáticu, y en cuatro d'elles hai nicios d'actividá interna, col desendolcu de procesos volcánicos y de formación d'escobios na so superficie. La mayor de toes, Titania, tien 1.578 km de diámetru, lo que la convierte, con una masa venti veces menor que la de la Lluna, na octava lluna más grande de tou el sistema solar. Toles anteriores orbiten ente Uranu y Oberón. Per fuera d'elles orbiten, n'orbites mui elíptiques y perinclinaes y mui alloñaes del planeta, les llunes irregulares. 

 Tabla de datos 

 Nome Diámetru(km) Masa(kg) Radiu orbital mediu (km) Periodu orbital (días) Imaxe Cordelia  40,2 4,5×1016 49.752 0,3350 130px Ofelia  42,8 5,4×1016 53.764 0,3764 Bianca  51,4 9,3×1016 59.165 0,4346  130px Crésida  79,6 3,43×1017 61.767 0,4636 Desdémona  64 1,78×1017  62.659 0,4737  130px Julieta  93,6 5,57×1017 64.358 0,4931  130px Porcia  136  1,68×1018 66.097 0,5132 Rosalinda  72  2,54×1017 69.927 0,5585  130px Cupido  12 1,2×1015 74.800  0,618 Belinda  80,6  3,57×1017 75.255 0,6235  130px Perdita  80 4×1017  76.400 0,6380 Puck  162  2,89×1018 86.004  0,7618  130px Mab  16 4×1015 97.730  0,923 Miranda  472 6,59×1019  129.872  1,4135  130px Ariel  1158 1,35×1021  191.020  2,5203  130px Umbriel  1169,4 1,17×1021  266.300  4,1442 130px Titania  1577,8 3,52×1021  463.300 8,7059  130px Oberón  1522,8  3,01×1021 583.519 13,4632  130px Francisco  12 1,3×1015 4.276.000  266,56  Calibán  98 7,3×1017 7.231.000  -579,73* Stefano  20  6×1015 8.002.000  -676,5* Trínculo  10  7,5×1014 8.571.000  -758,1* Sicorax  190  5,4×1018 12.179.000  -1.288,28* Margarita  11 1015 14.345.000  1687,01 Próspero  30  2,1×1016 16.243.000  -1.977,29* Setebos  30  2,1×1016 17.501.000  -2.234,77* Ferdinando  11 1,3×1015 20.901.000  2887,21*

* Los periodos orbitales negativos indiquen que'l satélite tien una órbita retrógrada (esto ye, opuesta a la rotación del planeta).

 Referencies 

 Enllaces esternos 

Categoría:Sistema solar